laion/Wikipedia-Exotic huggingface dataset:
אצטדיון ניסאן (נאשוויל)

אצטדיון ניסאן (באנגלית: Nissan Stadium) הוא אצטדיון רב-תכליתי בנאשוויל, בירת טנסי שבארצות הברית. קיבולת האצטדיון, מאז ההרחבה האחרונה שלו בשנת 2006, היא 69,143 צופים. האצטדיון משמש כמגרשן הביתי של קבוצות הפוטבול מה-NFL, טנסי טייטאנס, ושל קבוצת ה-NCAA של אוניברסיטת המדינה של טנסי, טנסי טייגרס. כמו כן, עד לפתיחתו של אצטדיונה החדש של קבוצת ה-MLS נאשוויל, במהלך עונת 2022, גם קבוצת הכדורגל משתמשת במתקן זה, לצורך משחקיה הביתיים. האצטדיון כולל שלוש קומות של ישיבה, כאשר הקומה הראשונה מקיפה את כל האצטדיון, ושני מגדלים עם שתי קומות נוספות כל אחד, נמצאים משני צדדיו של האצטדיון לאורכו (אך לא מאחורי השערים). סוויטות ה-VIP ממוקמות במגדל המזרחי, בעוד יציע העיתונאים ממוקם בקומה השנייה של המגדל המערבי. ב-6 במאי 1996, הצביעה עיריית נאשוויל בעד הצעה שקידמה בניית אצטדיון חדש לטייטאנס, שיחליף את האצטדיון המיושן בו הם שיחקו באותה עת. מכיוון שכמעט מחצית מהסכום שהושג לבניית האצטדיון, היה מהקופה הציבורית, נערך משאל בנושא, וקרוב ל-60% מהמצביעים אישרו את המימון לפרויקט. הוחלט שהמימון הציבורי יבוצע על ידי העלאת המס על מי השתייה. לאחר שהאצטדיון נפתח, בשנת 1999, הצליחו הטייטאנס להשיג רצף של 13 ניצחונות רצופים בבית, לפני שהם נכנעו לבולטימור רייבנס במשחקם ה-14 בבית. מאז פתיחת האצטדיון, הצליחו הטייטאנס למכור את כל הכרטיסים לכל משחק בית, כולל משחקי קדם-העונה של ה-NFL. הצלחה זו נובעת משיטת "רישיון מושב אישי" או "היתר מושב אישי" (באנגלית: personal seat license או PSL), לפיו אם אדם מחליט לא לחדש את המנוי שלו ולא משתמש בזכותו למכור את המושב לאדם אחר – זכות זו חוזרת לידיו של המועדון. לפיכך, לא רק שהקבוצה מצליחה למכור מראש את כל הכרטיסים העונתיים, אלא ישנה גם רשימת המתנה ארוכה לרכישת כרטיסים אלה, כמו גם לכרטיסים העונתיים עצמם (שנמכרים בנפרד). שיטה זו קיימת בליגות נוספות, כולל בכדורגל, וקבוצת הכדורגל ארסנל מהליגה האנגלית משתמשת בטקטיקה דומה. קבוצת הכדורגל של נאשוויל, התחייבה בעת הצטרפותה לליגת ה-MLS כי היא תבנה אצטדיון ייעודי לכדורגל (באנגלית: Soccer Specific Stadium), שישמש אותה למשחקי הליגה ומשחקים בינלאומיים במסגרות השונות. עם זאת, ולאור העובדה שאצטדיונה החדש, אצטדיון נאשוויל פיירגראונדס, יהיה מוכן רק במהלך שנת 2022, כרגע משחקת הקבוצה באצטדיון ניסאן. בנוסף לקבוצת ה-MLS, אצטדיון ניסאן משמש לא אחת כאצטדיונה הביתי של נבחרת ארצות הברית בכדורגל נשים, ואף ישמש כאחד מהאצטדיונים שיארחו את אליפות העולם בכדורגל, אותה תארח ארצות הברית במשותף עם קנדה ומקסיקו, בשנת 2026. מדיה וקבצים בנושא אצטדיון ניסאן בוויקישיתוף אתר האינטרנט הרשמי של אצטדיון ניסאן (באנגלית) The NFL Oilers: A Case Study in Corporate Welfare
רכבת קרונית הסוסים

רכבת קרונית הסוסים היה רכב במסלול קבוע שנסע על מסילת ברזל והקרונית הייתה רתומה לסוסים. קרונית הסוסים הייתה סוג של רכבת או חשמלית (tram). תחילתו של התחבורה (בעצם ההעברה) ברכבת התפתחה במסלולי פסי עץ שנבנו במכרות, עליהם הועבר החומר שנכרה והעגלות נדחפו על המסלול כוח אנושי. מסילת העץ חוזקו במבני ברזל במאה ה-18 ולאחר מכן הוחלפו לגמרי במסילות מברזל. מסילת הברזל איפשרה להעביר כמות ניכרת של מטען, שעבורן החלו להשתמש בסוסים בסביבות 1767. היתרון של קרוניות הסוסים האלה על העגלות היה ההתנגדות הנמוכה יותר לעומס, יכולת העמסה גבוהה יותר, שימושיות בלתי תלויה בלחות וריצה קלה וחלקה הרבה יותר של קרון המטען. רכבות קרונית הסוסים הציבוריות היו מסילות הברזל הקדומות. רכבת קרונית הסוסים שימשה לראשונה להובלת נוסעים בשנת 1803 על ידי חברה בשם Surrey Iron Rail, שהשיקה כרכרות רתומות לסוסים שנסעו על מסילות בדרום לונדון. שירותי ה"חשמלית" הראשונים מחוץ ללונדון הופעלו על ידי Swansea and Mumbles Railway בוויילס, תוך שימוש בכרכרות שתוכננו במיוחד על קו שהיה קיים שנבנה עבור מטענים רתומים לסוסים. נוסעים בתשלום הובלו על קו בין Oystermouth, Mumbles ו-Swansea Docks משנת 1807. כביש הרכבת קרונית הסוסים של גלוסטר וצ'לטנהאם (1809) נשא נוסעים אף על פי שמטרתה העיקרית הייתה משא. בארצות הברית הופיעה הרכבת הזו לראשונה בניו אורלינס בשנת 1832, שהופעלה על ידי חברת Pontchartrain Railroad, ואחריה אלה בשנת 1832 הרכבת ניו יורק והארלם בניו יורק (New York and Harlem Railroad). הקרוניות של זו האחרונות תוכננו על ידי ג'ון סטפנסון מ ניו רושל, ניו יורק, ונבנו בחברה שלו בניו יורק. בקרוניות מסוג זה המוקדמות ביותר השתמשו בסוסים ולפעמים בפרדות, בדרך כלל שניים כצוות, כדי לגרור את הקרונית. עד אמצע שנות ה-80 של המאה ה-19, היו בארצות הברית 415 חברות רכבת רחוב שפעלו לאורך מעל 6,000 מיל (9,700 קילומטרים) של מסלולים והסיעו 188 מיליון נוסעים בשנה באמצעות קרוניות סוסים. בשנת 1890 תושבי ניו יורק ביצעו 297 נסיעות לנפש בשנה בקרונית סוסים. לסוס של קרונית כזו הייתה בממוצע תוחלת חיים של כשנתיים. קרוניות הרכבת הרתומות לסוסים הראשונות ביבשת אירופה הופעלו משנת 1828 על ידי מסילת הרכבת České Budějovice - Linz. אירופה ראתה ריבוי שימוש ברכבת קרונית הסוסים עבור שירותי חשמלית חדשים מאמצע שנות ה-60 של המאה ה-19, עם עיירות רבות שבנו רשתות חדשות. Cable car (railway) Carville (San Francisco, California) Dandy waggon Hay Railway List of horse-drawn railways] Omaha Horse Railway Rail transport in Walt Disney Parks and Resorts Slate waggon Trolley (horse-drawn) Wagonway (horse-drawn railways) מדיה וקבצים בנושא רכבת קרונית הסוסים בוויקישיתוף ההיסטוריה ותהליך השיקום של רכבת קרונית הסוסים של קולומביה היסטוריה של קווי קרונות סוסים בקולומבוס, אוהיו מ-1863 עד 1892 מוזיאון העגלות של פנסילבניה בן לוויה של הקורא להיסטוריה האמריקאית, תחבורה ציבורית: קרון הסוס עגלות: המכוניות שבנו את הערים שלנו מאת טרנזיט גלוריה מונדי\ רכבת קרונית הסוסים, באתר אנציקלופדיה בריטניקה (באנגלית) Middleton, William D. (1967). The Time of the Trolley, pp. 13 and 424. Milwaukee: Kalmbach Publishing. ISBN 0-89024-013-2. Eric Morris (Spring 2007). "From Horse Power to Horsepower" (PDF). Access. Berkeley, CA: University of California Transportation Center (30): 2–9. אורכב מ-המקור (PDF) ב-2014-01-24.
מושל קנזס

מושל קנזס (באנגלית: Governor of Kansas) הוא המושל וראש הרשות המבצעת של מדינת קנזס שבארצות הברית, והמפקד העליון של כוחותיה הצבאיים. מושלת קנזס הנוכחית היא הדמוקרטית לורה קלי, שהושבעה לתפקידה ב-14 בינואר 2019. המושל אחראי על אכיפת חוקי המדינה ובידיו הסמכויות לאשר את הצעות החוק שמתקבלות בבית המחוקקים של המדינה או להטיל עליהן וטו, לכנס את בית המחוקקים ולהעניק חנינות. אחת לשנה נושא המושל את נאום "מצב המדינה" בפני בית המחוקקים של קנזס. המושל מגיש את הצעת תקציב המדינה, ואחראי לשמירת החוק והסדר. משך כהונת המושל היא ארבע שנים והיא מתחילה ביום שני השני של חודש ינואר שלאחר הבחירות. עד 1974 נמשכה כהונת המושל שנתיים, ואז הוארכה לארבע שנים במסגרת תיקון לחוקת קנזס. סגן המושל נבחר באותה עת כמו המושל. כאשר מתפנה משרת המושל מכל סיבה שהיא, מושבע סגן המושל כמושל לשארית תקופת הכהונה המתוכננת של המושל. לא קיימת הגבלת כהונה על מושל קנזס והוא יכול לכהן במספר בלתי מוגבל של תקופות כהונה, אך מושל שכיהן שתי תקופות כהונה רצופות, יוכל להתמודד שוב לתפקיד רק בחלוף תקופת צינון של תקופת כהונה אחת. הבחירות למשרת המושל נערכות במועד של בחירות אמצע הכהונה. סגן המושל כפוף לאותן מגבלות החלות על המושל והשניים מתמודדים באותו פתק הצבעה. החל מכינון חוקת קנזס הראשונה ב-1859 ועד 2018 לא חלה כל מגבלת גיל או תושבות על המועמדים למשרת המושל. ב-2017 הציגו מספר נערים את מועמדותם לתפקיד. ב-2018 עבר חוק שיצר מגבלת גיל על פיה המושל וסגנו חייבים להיות בני 25 בעת היבחרם, כלל שייכנס לתוקף בבחירות של 2022. במקרה בו נבצר מהמושל למלא את תפקידו, מקבל על עצמו סגן המושל למלא את תפקידי המושל. במקרה בו תפקידי המושל וסגנו מתפנים שניהם, ממשיך סדר הירושה לנשיא הסנאט המדינתי וליושב ראש בית הנבחרים. בטריטוריית קנזס כיהנו החל מהתאגדותה ב-1854 ועד כינונה של קנזס כמדינה שישה מושלים שמונו לתפקידם על ידי נשיא ארצות הברית וסמכויותיהם היו דומות. משרת מושל קנזס נוצרה ב-1861 עם קבלתה של קנזס כמדינה ה-34 של ארצות הברית. מאז קבלתה של קנזס כמדינה בארצות הברית ועד היום כיהנו כמושלי המדינה 45 גברים ו-3 נשים. המושלים שמשך כהונתם הייתה הארוכה ביותר היו רוברט דוקינג, ג'ון קרלין וביל גרייבס, שכל אחד מהם כיהן שמונה שנים בתפקיד (דוקינג כיהן ארבע תקופות כהונה של שנתיים וקרלין וגרייבס כיהנו שתי תקופות כהונה של ארבע שנים כל אחד). תקופת הכהונה הקצרה ביותר היא זו של ג'ון מקואיש, שכיהן 11 ימים בלבד בעקבות התפטרותו של פרד הול. מדיה וקבצים בנושא מושל קנזס בוויקישיתוף אתר האינטרנט הרשמי של מושל קנזס רשימת מושלי קנזס באתר ספריית המדינה של קנזס (באנגלית) חוקת קנזס המקורית של 1859 (באנגלית) חוקת קנזס הנוכחית (באנגלית) סגן המושל הוא ממפלגתו של המושל, אלא אם כן צוין אחרת. התפטר כדי לקבל פיקוד על רגימנט הרגלים ה-19 של קנזס. התפטר כדי לאייש מושב בסנאט של ארצות הברית. התפטר כדי שיורשו בתפקיד ימנה אותו כשופט בבית המשפט העליון של קנזס. הבחירות הראשונות לתקופת כהונה של ארבע שנים. התפטרה כדי לכהן כמזכירת הבריאות ושירותי האנוש של ארצות הברית. התפטר כדי לשמש כשגריר לענייני חופש דת בינלאומי במחלקת המדינה של ארצות הברית. Kendall Karson, They can’t vote, but these Kansas teens are running for governor, ABC News, 7 August 2018. KWCH (May 18, 2018). "New law sets minimum age for Kansas governor candidates".
יחסי גאורגיה–קנדה

יחסי גאורגיה–קנדה הם היחסים הנוכחיים וההיסטוריים בין גאורגיה לקנדה. שתי המדינות חברות באו"ם. קנדה הכירה בגאורגיה זמן קצר לאחר פרידתה מברית המועצות בשנת 1991. ביולי 1992, קנדה וגאורגיה ייסדו רשמית יחסים דיפלומטיים. מאז כינון היחסים הדיפלומטיים, היחסים בין שתי המדינות התגברו בהדרגה. בשנת 2008 במהלך מלחמת רוסיה-גאורגיה, קנדה תמכה נמרצות בשלמות הטריטוריאלית ובריבונותה של גאורגיה ושל ממשלתה שנבחרה באופן דמוקרטי. יתר על כן, קנדה לא הכירה בעצמאות אבחזיה ודרום אוסטיה וממשיכה להכיר בהם כחלק בלתי נפרד ממדינת גאורגיה. בשנת 2011, גאורגיה פתחה שגרירות תושבת באוטווה. באותה שנה, קנדה פתחה קונסוליית כבוד בטביליסי. ממשלת קנדה התחייבה לסיוע הומניטרי ולפרויקט מימון משותף עם ארצות הברית, הקמת והרחבת מרכז תיאום שרידי מלחמת רוסיה–גאורגיה בגאורגיה. גאורגיה קיבלה תמיכה מקנדה לגבי בקשתה להצטרף לנאט"ו. באוקטובר 2011, שתי המדינות חתמו על מזכר הבנות לקידום היחסים הכלכליים. בשנת 2019, הסחר בין קנדה לגאורגיה הסתכם ב-39 מיליון דולר קנדי. היצוא העיקרי של קנדה לגאורגיה כולל: כלי רכב וציוד; מכונות; מוצרים מבוססי בעלי חיים; ומוצרים מבוססי כימיקלים. היצוא העיקרי של גאורגיה לקנדה כולל: מוצרי מזון; טקסטיל; מתכות; וכלי רכב. שגרירות קנדה באנקרה (בירת טורקיה) מוסמכת על היחסים בין גאורגיה לקנדה. כמו כן יש לקנדה קונסוליית כבוד בטביליסי. לגאורגיה יש שגרירות באוטווה, בירת קנדה. מדיה וקבצים בנושא יחסי גאורגיה–קנדה בוויקישיתוף יחסי גאורגיה – קנדה באתר משרד החוץ הקנדי
יחסי סומליה – קוריאה הצפונית

יחסי סומליה–קוריאה הצפונית הם היחסים הדו-צדדיים בין קוריאה הצפונית וסומליה. היחסים הדיפלומטיים בין הרפובליקה העממית הדמוקרטית של קוריאה (הידועה בכינויה קוריאה הצפונית) וסומליה כוננו רשמית ב-13 באפריל 1967. התקופה של שנות ה-50 המאוחרות עד שנות ה-60 הייתה כאשר קוריאה הצפונית הכריזה לראשונה על דיפלומטיה אוטונומית. במהלך תקופת הרפובליקה הדמוקרטית הסומלית, היחסים עם קוריאה הצפונית היו הדוקים, בשל אידיאלים משותפים ואינטרסים גאופוליטיים. שתי המדינות דבקו רשמית באנטי-אימפריאליזם ובמרקסיזם-לניניזם, והיו מיושרים עם ברית המועצות במהלך המלחמה הקרה. המועצה המהפכנית העליונה כוננה יחסים עם קוריאה הצפונית ב-1970. נשיא סומליה סיאד בארה ביקר שני ביקורים בפיונגיאנג במהלך כהונתו, פעם אחת ב-1971. לאחר מכן הוא נפגש עם קים איל-סונג, וחתם על הסכם דו-צדדי של סיוע טכני וכלכלי. במהלך השנים שלאחר מכן, התגבר שיתוף הפעולה הצבאי, כאשר קוריאה הצפונית אימנה וציידה את הכוחות המזוינים הסומליים. בנוסף, עקב טינה נגד אתיופיה על מעורבותה של המדינה במלחמת קוריאה, יועצים צפון קוריאנים אימנו כוחות גרילה פרו -סומליים שהשתתפו בסכסוך האתיופי-סומלי. זה השתנה במידה ניכרת לאחר עלייתה של החונטה הצבאית האתיופית הקומוניסטית לשלטון ב-1974, מה שגרם בסופו של דבר ליישור מחדש של התמיכה הסובייטית כלפי אתיופיה. קוריאה הצפונית הלכה בעקבותיה וסיפקה סיוע צבאי לאתיופיה נגד סומליה במהלך מלחמת אוגדן. נכון למרץ 2014, קוריאה הצפונית וסומליה עדיין מקיימות רשמית יחסים דיפלומטיים על פי הוועדה הלאומית של קוריאה הצפונית. מדיה וקבצים בנושא יחסי סומליה – קוריאה הצפונית בוויקישיתוף "DPRK Diplomatic Relations". National Committee on North Korea. נבדק ב-25 בדצמבר 2014. {{cite web}}: (עזרה) Markakis, John; Waller, Michael (2013). Military Marxist Regimes in Africa. London: Routledge. pp. 22, 26 and 37. ISBN 978-113-517-661-7. Journal of Korean Affairs. Research Institute on Korean Affairs. 1971. p. 44. Falola, Toyin; Oyebade, Adebayo O. (2010). Hot Spot: Sub-Saharan Africa: Sub-Saharan Africa. Santa Barbara: ABC-CLIO. p. 144. ISBN 978-031-335-972-9. Tucker, Spencer C., ed. (2009). A Global Chronology of Conflict: From the Ancient World to the Modern Middle East. Santa Barbara: ABC-CLIO. p. 2513. ISBN 978-185-109-672-5.
אצטדיון TQL

אצטדיון TQL (באנגלית: TQL Stadium; נקרא בתחילה אצטדיון וסט אנד, באנגלית: West End Stadium) הוא אצטדיון כדורגל בסינסינטי, אוהיו שבארצות הברית. קיבולת האצטדיון היא 26,000 צופים. האצטדיון נחנך ב-16 במאי 2021 והוא משמש כמגרשה הביתי של קבוצת ה-MLS סינסינטי. האצטדיון נבנה בעלות של 250 מיליון דולר, וזאת כחלק מהתחייבותה של סינסינטי להקים אצטדיון ייעודי לכדורגל, לצורך משחקיה במסגרת ליגת ה-MLS. בניית האצטדיון החלה בדצמבר 2018, והמשחק הראשון ששוחק בו היה במאי 2021, בו הפסידה הקבוצה המארחת 3-2 לאינטר מיאמי. את הזכויות לשמו של האצטדיון רכשה חברת לוגיסטיקה מקומית מסינסינטי. מכיוון שהאצטדיון נחנך באמצע העונה הסדירה של ה-MLS, המשחק הבינלאומי הראשון שהתקיים בו היה ב-12 בנובמבר 2021, עת ארחה נבחרת ארצות הברית בכדורגל את מקסיקו. במקור, היה אמור האצטדיון לארח את משחקה של ארצות הברית נגד קוסטה ריקה, שהתקיים ב-13 באוקטובר 2021, והמשחק מול מקסיקו אמור היה להתקיים ב-Lower.com פילד, אך ברגע האחרון הוחלפו המשחקים. במשחק זה, ניצחו האמריקנים 2-0, תוצאה הפכה כבר למעין "סמל" של היריבות בין האמריקנים למקסיקנים, ומוכרת בספרדית כ-"dos a cero" (מילולית: "שתיים – אפס"). לעומת נבחרת הגברים, נבחרת ארצות הברית בכדורגל נשים שיחקה באצטדיון כבר בתאריך 21 בספטמבר 2021, במשחק ידידות בו היא ניצחה 8-0 את נבחרת הנשים של פרגוואי. גלריית תמונות ממשחק הנבחרת הראשון: ארצות הברית נגד מקסיקו, היציע המזרחי ארצות הברית נגד מקסיקו, היציע המערבי ארצות הברית נגד מקסיקו, היציע הצפוני ארצות הברית נגד מקסיקו, האצטדיון כולו מדיה וקבצים בנושא אצטדיון TQL בוויקישיתוף אתר האינטרנט הרשמי של אצטדיון TQL אצטדיון TQL, ברשת החברתית פייסבוק אצטדיון TQL, ברשת החברתית אקס (טוויטר) אצטדיון TQL, ברשת החברתית אינסטגרם Why the USMNT-Mexico WCQ is Moving from Columbus to Cincinnati
פולקסווגן ID.5

פולקסווגן ID.5 (באנגלית: Volkswagen ID.5) היא מכונית חשמלית במרכב קרוסאובר קופה, בעלת חמישה מקומות ישיבה, שמיוצרת על ידי פולקסווגן משנת 2021. היא נחשפה ב-3 בנובמבר 2021. היא מבוסס ברובה על הפולקסווגן ID.4. העיצוה החיצוני מעוצה בהשראת ה-ID.4 אך עם גג משופע אשר מעניק לדגם מראה קופה וספוריבי יותר. פנים המכונית מעוצת כמו ה-ID.4 כמעט ללא שינויים, אך בדגם הספורטיבי GTX העיצוה ספורטיבי יותר. Pro: מנוע חשמלי אחורי המספק 174 כ"ס ומומנט מרבי של 31.6 קג"מ. התאוצה אורכת 10.4 שניות והמהירות מוגבלת אלקטרונית ל-160 קמ"ש. Pro Performance: מנוע חשמלי אחורי המספק 204 כ"ס ומומנט מרבי של 31.6 קג"מ. התאוצה אורכת 8.4 שניות והמהירות מוגבלת אלקטרונית ל-160 קמ"ש. GTX: שני מנועים חשמליים המספקים יחד 300 כ"ס ומומנט מרבי של 46.9 קג"מ. התאוצה אורכת 6.3 שניות והמהירות מוגבלת אלקטרונית ל-180 קמ"ש. מדיה וקבצים בנושא פולקסווגן ID.5 בוויקישיתוף cartube, עוד חשמלית לפולקסווגן: 2022 פולקסווגן ID5 קופה נחשף - cartube, באתר www.cartube.co.il חזי גורן, נחשף פולקסווגן ID.5 החשמלי, באתר גיר, ‏3 בנובמבר 2021 VW ID.5 Debuts With Coupe-Like Roof, GTX Trim, Familiar Design, Motor1.com (באנגלית)
ארנה נאמני

ארנה נאמני (במקור עד 1918 נוימן, בהונגרית: Naményi Ernő; בודפשט, 9 במאי 1888 – פריז, 21 בנובמבר 1957) היה כלכלן, היסטוריון אמנות יהודי-הונגרי. ארנה נוימן נולד במשפחה יהודית. אביו היה הרב אדה נוימן, היסטוריון, עורך, כותב ספרי לימוד, ואמו הייתה אמה קייזרלינג. הוא למד בבודפשט וגם בכמה אוניברסיטאות זרות. נאמני כיהן בכמה וכמה תפקידים, היה מנכ"ל "איגוד התעשייה הלאומי", פרופסור באקדמיה למסחר של בודפשט, הוא כיהן גם כמנהל המוזיאון היהודי בבודפשט וגם כמזכיר הכללי של אגודת אמני הספר ההונגרים. ב-1918 שינה את שם משפחתו לנאמני. ב-24 ביוני 1919 נשא לאישה את קלרה ציגלר בבודפשט. בתקופת השואה תחת הכיבוש הגרמני של הונגריה (מבצע מרגרטה) נלקח לשרות העבודה (עבודות כפייה לגברים יהודים עבור הצבא ההונגרי) והצליח לברוח בטרם נשלח לגירוש במחנות הריכוז. אחרי מלחמת העולם השנייה הוא חי בצרפת. נאמני כתב בעיקר עבודות כלכליות. כמה מחקריו הקשורים ליהדות פורסמו בספרי השנתונים של האגודה הספרותית היהודית-הונגרית (IMIT) ובכתבי העת Congrès Juif Mondial ו-L'Arch. עבודתו האחרונה, Le Juif Errant, נותרה לא גמורה. חלקה של ההגירה בעליית שערי החליפין האיטלקיים (בודפשט, 1912) שאנדור מטלקוביץ' (בודפשט, 1922) על תכנון מבנה תעריף המכס (בודפשט, 1923) הכלכלה של הפרסום (בודפשט, 1928) L'Esprit de l'art juif (פריז, 1957, גם באנגלית) נתוניו בקטלוג המוזיאון הספרותי פטפי Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עטרכת ראשית אגנש קניירש) לקסיקון קטן ביוגרפי של זאלה לקסיקון יהודי הונגרי. 1929. עורך פטר אויווארי. ארנה נאמני "Születési bejegyzése a pesti neológ izraelita hitközség születési akv. 926/1888. folyószáma alatt". Budapest V. kerületi polgári házassági anyakönyvek, 1919. év, 1155. folyószám.
פאבל פילונוב

פאבל ניקולאייביץ' פילונוב (ברוסית: Па́вел Никола́евич Фило́нов;‏ 8 בינואר 1883 – 3 בדצמבר 1941) היה אמן רוסי. פילונוב נולד במוסקבה ב-8 בינואר 1883. בשנת 1897, הוא עבר לסנט. פטרבורג, שם לקח שיעורי אמנות. בשנת 1908, הוא נכנס לאקדמיה לאמנויות סנט פטרבורג, ממנה גורש ב-1910. בשנים 1910–1914 השתתף בקבוצת האמנויות סויוז מולודיוז'י. ב-1912 הוא כתב את המאמר "הקנון והחוק", שבו ניסח את עקרונות הריאליזם האנליטי, או "אנטי-קוביזם". לפי פילונוב, הקוביזם מייצג אובייקטים באמצעות אלמנטים של גאומטריית פני השטח שלהם, אך "הריאליסטים האנליטיים" צריכים לייצג אובייקטים באמצעות אלמנטים של נשמתם הפנימית. הוא היה נאמן לעקרונות אלה למשך שארית חייו. במהלך השנים 1913 עד 1915 היה פילונוב מקורב לולדימיר מאיאקובסקי, ופוטוריסטים נוספים. הוא אייר את השירים הנבחרים של חלבניקוב לצד קזימיר מלביץ'. בסתיו 1916 התגייס לשירות במלחמת העולם הראשונה, ושירת בחזית הרומנית. פילונוב השתתף באופן פעיל במהפכה הרוסית של 1917 ושימש כיושב ראש ועדת מלחמת המהפכה של אזור דונאי. בשנת 1919, הוא הציג בתערוכה הראשונה של אמני כל הסגנונות בארמיטאז'. בשנת 1923, הוא הפך לפרופסור של האקדמיה לאמנויות סנט פטרבורג וחבר במכון לתרבות אמנותית. הוא ארגן בית ספר גדול לאמנויות לתואר שני בריאליזם אנליטי (מעל שבעים אמנים, כולל פסל אמריקאי וציירת דיוקנאות הלן הוקר). עבודתם השפיעה על סופרמטיזם ואקספרסיוניזם. ב-1929 תוכננה במוזיאון הרוסי תערוכה רטרוספקטיבית גדולה של אמנות פילונוב; עם זאת, הממשלה הסובייטית אסרה על קיום התערוכה. מ-1932 ואילך, פילונוב ממש רעב ללחם, אבל עדיין סירב למכור את יצירותיו לאספנים פרטיים. הוא רצה לתת את כל יצירותיו למוזיאון הרוסי במתנה כדי להקים מוזיאון לריאליזם אנליטי. הוא מת מרעב ב-3 בדצמבר 1941 במהלך המצור על לנינגרד. פילונוב הציג דרך עבודה שהמשיכה מהפרט אל הכלל. הוא האמין שחפצים ומשטחים צריכים להיבנות מפרטים קטנים ופיסות קטנות, ואחרת זאת"שרלטנות". לשם כך הוא עבד, ודרש מתלמידיו לעבוד עם מכחולים קטנים מאוד בציור ובנקודות קטנות ביותר בעת ציור. רוב יצירותיו של פילונוב ניצלו על ידי אחותו יבדוקיה ניקולייבנה גלבובה. היא אחסנה את הציורים בארכיון המוזיאון הרוסי ולבסוף תרמה אותם במתנה. נאסרו תערוכות של עבודותיו של פילונוב. ב-1967 הותרה תערוכה של עבודותיו של פילונוב בנובוסיבירסק. בשנת 1988, עבודתו הותרה להצגה במוזיאון הרוסי. ב-1989 וב-1990 נערכה בפריז התערוכה הבינלאומית הראשונה של עבודתו של פילונוב. פאבל פילונוב, באתר Discogs (באנגלית) מדיה וקבצים בנושא פאבל פילונוב בוויקישיתוף Павел Филонов, www.starat.narod.ru Velimir Vladimirovich Khlebnikov, Nadezhda Davidovna Burliuk, Pavel Nikolaievich Filonov, Kazimir Severinovich Malevich, Selected Poems with Postscript, 1907–1914 (Изборник стихов. С послесловием речяря. 1907-1914 гг.), Petrograd: EUY, 1914
לונדון גראמר

לונדון גראמר (באנגלית:London Grammar) הוא הרכב פופ בריטי, שהוקם בשנת 2009 על ידי האנה רייד, דן רוטמן ודומיניק מייג'ור. חברי הלהקה נפגשו במהלך לימודים באוניברסיטת נוטינגהאם. לאחר סיום הלימודים הם עברו ללונדון והחלו את הקריירה המוזיקלית. בנובמבר 2012 הם שחררו את השיר Hey Now ביוטיוב וזכו להתעניינות הציבור. בפברואר 2013 יצאה מיני אלבום Metal & Dust שזכה למקום ה-16 במצעד הסינגלים הבריטי. ב-9 בספטמבר 2013 יצאה אלבום If You Wait שהגיע למקום השני במצעד האלבומים הבריטי, מקום השני במצעדי ה-ARIA, מקום ה-11 באיגוד תעשיית ההקלטות הצרפתי, מקום ה-13 במצעד האלבומים האירי. בעקבות ההצלחה הלהקה נחתמה על ידי "קולומביה רקורדס". כמו כן הלהקה זכתה בפרסי אייבור נובלו ופרסים נוספים. בשנת 2017 יצאה סינגל Rooting for You. אלבום Truth Is a Beautiful Thing יצא לאור ב-9 ביוני 2017 וזכה במקום הראשון במצעד האלבומים הבריטי. האלבום השלישי של הלהקה Californian Soil יצא לאור ב-16 באפריל 2021. האלבום זכה במעמד של "כסף" מאיגוד תעשיית ההקלטות הבריטי. 2010: If You Wait 2017: Truth Is a Beautiful Thing 2021: Californian Soil 2024: The Greatest Love 2013: Metal & Dust מדיה וקבצים בנושא לונדון גראמר בוויקישיתוף אתר האינטרנט הרשמי של לונדון גראמר לונדון גראמר, ברשת החברתית פייסבוק לונדון גראמר, ברשת החברתית אקס (טוויטר) לונדון גראמר, ברשת החברתית אינסטגרם לונדון גראמר, ברשת החברתית טיקטוק לונדון גראמר, סרטונים בערוץ היוטיוב לונדון גראמר, במסד הנתונים הקולנועיים IMDb (באנגלית) לונדון גראמר, באתר אפל מיוזיק (באנגלית) לונדון גראמר, באתר ספוטיפיי לונדון גראמר, באתר סאונדקלאוד (באנגלית) לונדון גראמר, באתר Last.fm (באנגלית) לונדון גראמר, באתר AllMusic (באנגלית) לונדון גראמר, באתר MusicBrainz (באנגלית) לונדון גראמר, באתר דיזר לונדון גראמר, באתר Discogs (באנגלית) לונדון גראמר, באתר Songkick (באנגלית) לונדון גראמר, באתר Genius לונדון גראמר, באתר SecondHandSongs לונדון גראמר, באתר בנדקמפ לונדון גראמר, באתר בילבורד (באנגלית) לונדון גראמר, באתר טיידל (באנגלית)
תקציב המדינה (גרמניה)

התקציב הפדרלי של גרמניה התקציב השנתי של הסכומים שיוקצבו למשרדי הקבינט של גרמניה לשנת פעילות. התקציב לשנת 2021 הוא כ-370 מיליארד יורו. המטרה העיקרית של התקציב היא ליצור סקירה כללית של ההכנסות וההוצאות של המדינה לשנה היוצאת או השנים הבאות. מכיוון שהתקציב מבוסס על הוצאות העבר, הוא בסך הכל חיזוי של העתיד שיכול להוביל לגירעונות תקציביים בלתי צפויים ככל שנת הכספים מתקדמת. בטווח הקצר, גירעונות כאלה ממומנים בדרך כלל על ידי הלוואת כסף שהובילה לחוב משמעותי לטווח ארוך של הקבינט של גרמניה. התקציב עובר בבונדסטאג כנספח של תקציב שנתי או דו-שנתי. ההכנסות וההוצאות מופרדות על ידי משרדים וגופים מנהליים אחרים. הנחיות ספציפיות שנקבעו בחוק מסדירות את יצירת התקציב. באופן ספציפי, אלה הם: שלמות: התקציב חייב לכלול את כל מקרי ההכנסות וההוצאות בנפרד. בהירות: התקציב חייב להיות מאורגן לפי קווי משרד ותפקוד. אחדות: התקציב חייב לכלול את כל ההכנסות וההוצאות. דיוק: יש להעריך את ההכנסות וההוצאות על סמך שווי שוק הוגן בפועל או ערכים צפויים. כדי למנוע מניפולציות, הערכות כאלה נערכות על ידי גוף רשמי נפרד. מועד התקציב: יש לחוקק את התקציב לפני תחילת שנת הכספים. אם אין תקציב לשנת הכספים הנוכחית, התקציב הקודם ממשיך בתוקף כתקציב המשכי. ספציפיות: יש להגדיר את ההוצאות לתחום מסוים, בזמן מסוים וברמה מסוימת. פרסום: כל הדיונים על התקציב אמורים להתקיים בבונדסטאג, וכן התקציב הסופי שבו חוקים זמינים ונגישים לציבור. עם זאת, הוצאות מסוימות עשויות להיות מסווגות עם הגבלות מתאימות למי יכול לגשת למידע עליהן. תקציב המדינה תקציב המדינה (ישראל) תקציב המדינה, ברשת החברתית אקס (טוויטר) תקציב המדינה, ברשת החברתית אינסטגרם תקציב המדינה, ברשת החברתית LinkedIn ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
קרחון מיל

קרחון מיל (באנגלית: Mill Glacier) הוא קרחון יובלי, באזור חוף דופק של שטח חסות רוס שבאנטארקטיקה. הקרחון זורם לכיוון צפון-מערב, בין רכס דומיניון לבין רכס סאפורטרז. קרחון מיל נשפך אל קרחון בירדמור. רוחבו של הקרחון 18.52 קילומטרים. הקרחון התגלה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907 – 1909 בפיקודו של ארנסט שקלטון. הקרחון נקרא על שמו של יו רוברט מיל (Hugh Robert Mill), גאוגרף ומטאורולוג סקוטי, והיסטוריון של אנטארקטיקה. • G. W. Grindley (1963), The Geology of the Queen Alexandra Range, Beardmore Glacier, Ross dependency, Antarctica;; with notes on the correlation of Gondwana sequences, New Zealand Journal of Geology and Geophysics, 6:3, 307-347, DOI: 10.1080/00288306.1963.10422067 קרחון מיל באתר הסקר הגאולוגי של ארצות הברית קרחון מיל באתר הגאזט האנטארקטי של ממשלת ניו זילנד ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר רוחבו של הקרחון 27.78 קילומטרים.
ברו

האם התכוונתם ל... לואיז ברו – טניסאית אמריקאית מאתוש ברו – כדורגלן סלובקי פרנסיסקו ברו – כדורגלן ומאמן ספרדי תרבות הברו – תת-תרבות המדגישה אחווה גברית וכוללת התנהגויות כמו הומור גס ואמירות פוגעניות בר בארו